Document ID: /roh_data/filtered/fineweb-2-filterrobots_roh.jsonl.gz/67771

Stepanowa po currer als campiunadis europeics
- Venderdi, 1.7.2016, 11:35
Julia Stepanowa dastga ir a la partenza als campiunadis europeics da l’atletica leva ad Amsterdam, quai sco atleta neutrala. L'atleta russa vala sco perditga principala dal scandal da doping russ.
Stepanowa ha survegnì la lubientscha da l'Associaziun mundiala da l’atletica leva IAAF, e l’associaziun europeica ha acceptà questa decisiun. Uschia po la curridura sur distanzas mesaunas era sperar da pudair sa participar als gieus olimpics da Rio de Janeiro.
RR novitads 12:00